
ДОКЛАДНА ЗАПИСКА

от ПРОФ. Д-Р СЕВДАЛИНА ТУРМАНОВА -
ПРЕДСЕДАТЕЛ НА ОБЩИНСКИ СЪВЕТ

Относно: Откриване на процедура за определяне на съдебни заседатели и създаване на временна комисия за провеждане на процедурата по избора
УВАЖАЕМИ ОБЩИНСКИ СЪВЕТНИЦИ,
	На 20.02.2023 г. в деловодството на Общински съвет – Бургас е постъпило писмо с вх.№08-00-13831/20.02.2023 г. от П. Синков – Председател на Апелативен съд - Бургас, с което ни уведомява, че на 13.02.2023 г. е проведено общо събрание на съдиите при Апелативен съд – Бургас. От приложения препис-извлечение на протокола от събранието е видно, че е определен броят на съдебните заседатели, които да бъдат избрани на територията на съдебните райони, като за Окръжен съд  – Бургас е 90 съдебни заседатели. 
	С писмо вх.№08-00-13861/08.03.2023 г. Председателят на Окръжен съд  – Бургас – Р. Темелкова ни уведомява за проведено общо събрание на съдиите от Окръжен съд  – Бургас. От приложения препис-извлечение на протокола от събранието е видно, че  е определен броят на съдебните заседатели, които да бъдат избрани на територията на съдебните райони, като за Районен съд  – Бургас е 95 съдебни заседатели. 
	В писмата е посочено, че при организиране на процедурата по определяне на кандидатите за съдебни заседатели следва да бъдат съобразени разпоредбите, посочени в Раздел II „Съдебни заседатели“ на Закона за съдебната власт и конкретно чл.68, ал.5 от него, както и че най-малко 10 на сто от лицата, които се включват в списъка, трябва да са с квалификация в областта на педагогиката, психологията и социалните дейности.
	Съгласно разпоредбата на чл.68 от Закона за съдебната власт, в срок 5 месеца преди изтичането на мандата на съдебните заседатели общинските съвети, които се намират в съдебния район на съответния съд, обявяват в един местен ежедневник, в електронните медии, на интернет страниците на съответните общини и общински съвети, а при липса на такива – по друг подходящ начин, откриването на процедурата за определяне на съдебни заседатели и правилата за нейното провеждане. В същия срок общинските съвети избират комисии, които извършват проверка на документите на кандидатите за съдебни заседатели, и изготвят доклад.
[bookmark: to_paragraph_id30713858] Предвид изложеното и на основание чл.21, ал.1, т.1 и т.23 от Закона за местното самоуправление и местната администрация, чл.67, чл.68 и чл.68а от Закона за съдебната власт, чл.8 от Наредба №7/28.09.2017 г. за съдебните заседатели, предлагам на Общински съвет – Бургас да вземе следните

РЕШЕНИЯ:
I. Открива процедура за определяне на съдебни заседатели с мандат 2024 г. – 2027 г. за Районен съд – Бургас и Окръжен съд - Бургас и утвърждава следните условия, ред и правила за нейното провеждане: 
1. Кандидати за съдебни заседатели могат да бъдат дееспособни български граждани, които отговарят на следните условия: 
1.1. възраст от 21 до 68 години; 
1.2. имат настоящ адрес в община Бургас, която попада в рамките на съдебния район на Районен съд – Бургас и Окръжен съд - Бургас;
1.3. имат завършено най-малко средно образование; 
1.4. не са осъждани за умишлено престъпление, независимо от реабилитацията; 
1.5. да не страдат от психически заболявалия; 
1.6. да не са съдебни заседатели в друг съд; 
1.7. да не са общински съветници от съдебния район на Районен съд – Бургас и Окръжен съд - Бургас; 
1.8. да не участват в ръководството на политическа партия, коалиция или организация с политически цели; 
1.9. да не работят в съд, прокуратура, следствени органи, Министерството на вътрешните работи или в други органи от системата за национална сигурност, намиращи се в съдебния район на Районен съд – Бургас и Окръжен съд - Бургас; 
1.10. да не е избиран за съдебен заседател повече от два последователни мандата към същия съд. 

2. Утвърждава образци на документи, както следва: 
2.1. заявление за кандидатстване за съдебен заседател, (приложение №1, приложение №1а)
2.2. декларация за липса на обстоятелства по чл.67, ал.3 от ЗСВ, (приложение №2, приложение №2а); 
2.3. декларация за съответствие с изискването на чл.69, ал.2 от ЗСВ, (приложение №3, приложение №3а);
2.4. писмено съгласие по чл.68, ал.3, т.7 от ЗСВ (приложение №4, приложение №4а);
2.5. данни за лицата по чл.68, ал.3, т.5 от ЗСВ (приложение №5). 

3. В срок до 07.07.2023 г., кандидатите за съдебни заседатели в Районен съд – Бургас и Окръжен съд - Бургас, подават в деловодството на Общински съвет - Бургас документите по т.2. от настоящото решение, към което прилагат следните документи: 
3.1. подробна автобиография, подписана от кандидата; 
3.2. нотариално заверено копие от диплома за завършено образование;
3.3 медицинско удостоверение, че лицето не страда от психическо заболяване; 
3.4. данни за контакт на две лица, към които общинските съвети да се обръщат за препоръки; 
3.5. мотивационно писмо; 
3.6. писмено съгласие; 
3.7. декларация за липса на обстоятелствата по чл. 67, ал. 3; 
3.8. документ за извършена проверка по реда на Закона за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия, ако са родени преди 16 юли 1973 г.
3.9. декларация за съответствие с изискването на чл. 69, ал. 2 от ЗСВ.

II. Създава временна комисия в състав от 7 членове:   Председател:....................................
Зам.-председател:…………………
Членове:……………………………. 

1. Поставя следните задачи на временната комисия: 
- да извърши проверка на документите на кандидатите, подали заявления за съдебни заседатели за Районен съд – Бургас и Окръжен съд – Бургас и изготви доклад и списък на допуснатите кандидати; 
- да публикуват на интернет страницата на Общински съвет - Бургас, най-малко 14 дни преди датата на изслушването по чл. 68, ал.5 от Закона за съдебната власт, списъка на допуснатите до участие кандидати, заедно с техните автобиографии, мотивационни писма и препоръки и документи по чл.68, ал.3, т.9 от същия закон. Най-малко 10 на сто от лицата, които се включват в списъка, трябва да са с квалификация в областта на педагогиката, психологията и социалните дейности;
 - да проведе в свое открито заседание изслушване на кандидатите, при спазване изискванията на чл.68а, ал. 1 - 3 от ЗСВ и състави доклад за протичането му и протокол от изслушването, които да публикува на интернет страницата на Община Бургас;
- да изготви и внесе в Общински съвет - Бургас докладна записка с проект за решение - предложение за определяне на съдебните заседатели при Районен съд – Бургас и Окръжен съд - Бургас за мандат 2024 г. - 2027 г., като приложи към докладната записка и протокола от изслушването и доклада от провеждането му.
2. Определя срок за приключване на работата на временната комисия – до 18.08.2023 г. 
3. Възлага на председателя на Общински съвет - Бургас да обяви откриването на процедурата за определяне на съдебни заседатели и условията, реда и правилата за нейното провеждане, съгласно настоящото решение, като изготви съобщение, което да публикува на интернет страницата на Общински съвет – Бургас и Община Бургас, в електронните медии, както и да се постави на информационното табло на входа на сградата на Община Бургас.
4. На основание чл.60, ал.1 от АПК, допуска предварително изпълнение на настоящите решения, с оглед защитата на особено важни обществени интереси, свързани с осигуряване на съдебни заседатели при Районен съд – Бургас и Окръжен съд – Бургас, спазване на сроковете съгласно Закона за съдебната власт и с оглед предотвратяване закъснението на изпълнението на настоящото решение. 

ПРИЛОЖЕНИЯ:
1. Приложение №1 и Приложение №1а  - заявление за кандидатстване за съдебен заседател;
2. Приложение №2 и Приложение №2а - декларация за липса на обстоятелства по чл.67, ал.3 от ЗСВ; 
3. Приложение №3 и Приложение №3а - декларация за съответствие с изискването на чл.69, ал.2 от ЗСВ;
4. Приложение №4 и Приложение №4а - писмено съгласие по чл.68, ал.3, т.7 от ЗСВ;
5. Приложение №5 - данни за лицата по чл.68, ал.3, т.5 от ЗСВ. 

Прилагам:  
1. Писмо вх.№08-00-13831/20.02.2023 г. от П. Синков – Председател на Апелативен съд – Бургас;
[bookmark: _GoBack]2. Писмо вх.№08-00-13861/08.03.2023 г. от Р. Темелкова - Председател на Окръжен съд - Бургас.

